Document ID: /roh_data/filtered/fineweb-2-filterrobots_roh.jsonl.gz/3646

Ses pli grond quità saja, ch'ella stoppia bandunar la terra, declera Anna Lee Famos. Ella haja anc il pass svizzer e be ina residenza permanenta per la Gronda Britannia. «L'ambassada svizra n'ha betg scrit a mai, l'administraziun englaisa n'ha betg scrit a mai. Jau sai però che l'administraziun englaisa ha scrit a divers svizzers e ditg ch'i stoppian dumandar per la permissiun da restar suenter il Brexit.»
Worst case: in exodus da na-Brits
Il pir saja sch'i dettia tuttenina in exodus da glieud che na saja betg burgais englais. Gist Londra saja ina citad multiculturala nua ch'in dependia da tschel. Insumma, manegia Anna Lee famos, regia caos e confusiun totala en il mument. «Nagin sa propi tge che capita u vegn a capitar e questa intschertezza dat propi sentiments terribels tranter il public general», constatescha ella.
Nagin grond sustegn èn tenor ella era ils politichers responsabels. Ella na vesia betg che tals possian spendrar la situaziun. Fertant ch'ella resta en la Gronda Britannia èn intgins da ses enconuschents schizunt sa decidids da bandunar il pajais.
RR actualitad 12:00